**ŠKOLSKI RAZVOJNI PLAN OSNOVNE ŠKOLE HVAR**

Školski razvojni plan pruža jasan i lako razumljiv sažetak ciljeva i aktivnosti koje valja poduzimati. Sadrži kratkoročnu (jednogodišnju) strategiju za unapređivanje kvalitete. Školski razvojni plan služi kao vodič za ostvarivanje željenih ciljeva,kao sredstvo za planiranje razvoja i kao mjera dinamike razvoja škole.

Opći ciljevi OŠ Hvar:

* omogućiti uspjeh svakom učeniku sukladno njegovim sposobnostima
* razvijati temeljne kompetencije učenika s naglaskom na razvoj komunikacije na materinjem i stranim jezicima
* razvijati inkluzivne vrijednosti, samopouzdanje, kritičko mišljenje, socijalne i komunikacijske vještine svih dionika škole
* njegovati temeljne pedagoške vrijednosti
* poticati slobodu izražavanja vlastitog mišljenja učenika, učitelja i roditelja
* unaprijediti suradnju roditelja i škole
* iskoristiti sve resurse lokalne zajednice i Županije kako bi odgojno - obrazovni proces bio kvalitetniji, a život i rad u školi ugodniji
* posvetiti pozornost profesionalnom razvoju i napredovanju učitelja
* povezati učitelje razredne i predmetne nastave u područjima međusobne komunikacije, suradnje na projektima te u području planiranja i organizacije nastavnog procesa
* koristiti informacijsko–komunikacijsku tehnologiju u svim područjima rada škole
* transparentno i motivirajuće pratiti i kontrolirati rezultate i postignuća

**VIZIJA I MISIJA OŠ HVAR**

**VIZIJA**

**Vizija** koju mi imamo za budućnost naše škole temelji se,između ostalog, na nastavku ulaganja u opremu kako bi mogli odgovoriti svim zahtjevima suvremene nastave. Želimo da nam škola bude otvorena, da djeca radosno dolaze na nastavu gdje će moći prikupiti sva znanja i kvalitetno provoditi svoje vrijeme kroz sve aktivnosti za koje imaju interesa i sklonosti. Također namjeravamo nastaviti i intenzivirati suradnju sa širom lokalnom zajednicom, kao i sa roditeljima čija uključenost u rad škole doprinosi kvaliteti odnosa na relaciji učenik-roditelj-nastavnik. Nastojat ćemo da učenici budu aktivni sudionici u nastavi, da samostalno kreiraju određena pravila kojih će se pridržavati. Osigurat ćemo zaštitu njihovih prava i truditi se biti im podrška u izvršavanju njihovih obveza. I nadalje ćemo poticati permanentno stručno usavršavanje učitelja kako bi primjenjivali nove metode rada i na taj način spremno odgovarali izazovu novog vremena. Poticat ćemo samovrjednovanje kao korisnu objektivnu spoznaju o razini uspješnosti i kvalitete škole i smjernicu prema izradi razvojnog plana.

**MISIJA**

Misiju naše OŠ Hvar saželi smo kroz ostvarenje pet osnovnih načela:

**1. OPĆE VRIJEDNOSTI**

**2. POSTIGNUĆA**

**3. UČENJE I POUČAVANJE**

**4. MEĐUSOBNI ODNOSI**

**5. SURADNIČKI ODNOS**

**1. OPĆE VRIJEDNOSTI**

- usvajati sva načela općih vrijednosti utemeljenih na jednakosti, poštivanju jedni drugih, na trudu, radu i odgovornosti, na pravom, iskrenom i etički korektnom ponašanju

**2. POSTIGNUĆA**

- ustrajavati u ostvarivanju sve boljih postignuća svojih učenika i djelatnika kroz kreativan i originalan rad , sudjelovanje na natjecanjima, organizaciju javnih manifestacija

**3. UČENJE I POUČAVANJE**

- učenje i poučavanje usmjeriti ka korištenju učeničkih sposobnosti, vještina i znanja, obogatiti prenošenje znanja kroz prilike vježbanja pozitivnih životnih vrijednosti i vještina, kroz različite oblike timskog rada i suradnje, poticanja radnih navika, njegovanje stvaralaštva i kreativnosti uz primjenu suvremenih pristupa i oblika rada

**4.MEĐUSOBNI ODNOSI**

- odgajati učenike da njihovi međusobni odnosi budu u duhu tolerancije, prihvaćanja različitosti, slobodnog izražavanja, povjerenja, iskrenosti, zajedništva, razumijevanja i prijateljstva

**5.SURADNIČKI ODNOS**

- ostvarivati otvoren, iskren i profesionalan suradnički odnos sa roditeljima, školskim kolegama i širom lokalnom zajednicom

**PRIORITETNA
PODRUČJA ZA ŠK.GOD. 2018./2019.**

**Temeljem rezultata samovrednovanja u školskoj 2017./2018. g. Tim za kvalitetu u OŠ Hvar odredio je kao prioritetno razvojno područje za školsku 2018./2019. g :**

**PROCESI UNUTAR ŠKOLE**

* Odnos učenika s učiteljima
* Poučavanje i učenje
* Vrjednovanje učeničkog napretka i postignuća
* Odnos učitelja, roditelja i škole

|  |  |  |  |  |  |  |
| --- | --- | --- | --- | --- | --- | --- |
| PRIORITETNO PODRUČJE UNAPRJEĐENJA  | RAZVOJNI CILJEVI  | METODE I AKTIVNOSTI ZA OSTVARIVANJE CILJEVA  | NUŽNI RESURSI  | DATUM DO KOJEGA ĆE SE CILJ OSTVARITI  | OSOBE ODGOVORNE ZA PROVEDBU AKTIVNOSTI  | MJERLJIVI POKAZATELJI OSTVARIVANJA CILJEVA  |
| ODNOS UČENIKA S UČITELJIMA | **Odnos između učitelja i učenika učiniti kvalitetnijim u smislu dvosmjerne argumentirane komunikacije, veće razine povjerenja, otvorenosti i jasnih pravila koja će utjecati na povoljnije ozračje i postignuća učenika.**  | **1. Principijelna i trajna komunikacija****2. Emocionalno siguran prostor za učenje** **3. Međusobno poštovanje, povjerenje i povratne informacije** **4. Istinska pravednost** | **satovi razredne zajednice** **sjednice razrednih vijeća** **sjednice stručnih aktiva** **sjednice Učiteljskog vijeća** **sjednice Vijeća učenika** **sjednice Vijeća roditelja**  | **Do kraja školske godine**  | **Učitelji, učenici, roditelji, stručna služba,** **ravnateljica**  | **Bolji odnos učenika i učitelja, bolji rezultati sljedećeg samovrjednovanja**  |
| POUČAVANJE I UČENJE  | **Poučavanje osmisliti novim metodičkim iskoracima i uporabom pametne ploče učiniti interaktivnim i zanimljivim**  | **1.Iskustveno učenje i refleksija** **2.** **Motiviranost i samostalnost učenika u učenju** **3.** **Stilovi učenja i višestruke inteligencije** **4.** **Planiranje nastavnog procesa** **5.** **Suradničko učenje** **6.** **Učenje i poučavanje vođenim otkrivanjem i razgovorom**  | **Planirani i organizirani nastavni sati** **Sjednice razrednih vijeća** **Sjednice stručnih aktiva**  | **Do kraja školske godine**  | **Učitelji, učenici, roditelji, stručna služba,** **ravnateljica**  | **Zanimljivije poučavanje, kvalitetnije učenje, bolji odnos učitelja, roditelja i škole, veća uključenost roditelja** **Bolji rezultati sljedećeg samovrednovanja**  |
| ODNOS UČITELJA, RODITELJA I ŠKOLE  | **Konkretnije i snažnije uključiti roditelje u rad škole, učiniti jasnijima očekivanja učitelja, održavati s roditeljima permanentan kontakt i kvalitetnu suradnju**  | **1.Uključivanje roditelja u nastavni proces** **2.Obrada različitih tema na roditeljskim sastancima kroz predavanja i radionice**  | **Roditeljski sastanci** **Informativni razgovori s roditeljima**  | **Do kraja školske godine**  | **Učitelji, učenici, roditelji, stručna služba,** **ravnateljica**  | **Bolji, jasniji, otvoreniji i iskreniji odnosi učitelja i roditelja**  |
| VRJEDNOVANJE UČENIČKOG NAPRETKA  | **Kvalitetno, objektivno vrjednovanje s jasno određenim kriterijima** **Poticajno vrjednovanje** **Formativno vrjednovanje** | **1.Donijeti jasne kriterije ocjenjivanja, obrazložiti ih učenicima i učiniti ih javnim i dostupnim**  | **Satovi razrednika** **Sjednice razrednih vijeća** **Sjednice Vijeća učenika**  | **Do kraja školske godine**  | **Učitelji, učenici, roditelji, stručna služba,** **ravnateljica**  | **Jasnija predodžba učenika o tome što će za koju ocjenu trebati znati** **Bolji rezultati na sljedećem ispunjavanju ankete** **Sveobuhvatna povratna informaciju o kvaliteti učenikovog rada i učinka koja učeniku daje orijentir u njegovom napredovanju****Samovrednovanje**  |